বৃহস্পতিবার টসে হেরে প্রথমে ব্যাট করতে নামা করাচি কিংস এর বিপক্ষে কোয়েটা গ্ল্যাডিয়েটর্সের হয়ে বল হাতে জ্বলে উঠেন মাহমুদউল্লাহ রিয়াদ। করাচি কিংসকে দারুণ সূচনা এনে দেন বাবর আজম ও কুমার সাঙ্গাকারা। ৬৩ রানের এই বিপজ্জনক জুটি ভাঙেন মাহমুদউল্লাহ। তার বলে স্টাম্পড হন ১৮ বলে ২৮ রান করা সাঙ্গাকারা। বাবর আজমও (৩৬) রান করে মাহমুদউল্লাহর শিকার হন। নিজের শেষ ওভারে এই অফ স্পিনার বিদায় করেন শোয়েব মালিককে।